বুধের পর বৃহস্পতি! ফের গ্রিন লাইনে ব্যহত মেট্রো পরিষেবা

ওয়েব ডেস্ক: বুধবারের সিগন্যালিং বিভ্রাটের (Signal Disruption) পর আজ বৃহস্পতিবার ফের মেট্রো বিভ্রাট (Metro Disruption)! মাত্র ২৪ ঘণ্টার ব্যবধানে ফের বিপাকে গ্রিন লাইনের মেট্রো যাত্রীরা (Green Line Metro)। শিয়ালদহ থেকে এসপ্ল্যানেড পর্যন্ত ব্যহত মেট্রো পরিষেবা। বুধের বিশ্বকর্মা পুজোর পর একেই রাস্তা-ঘাটে যান চলাচল স্বাভাবিক ছন্দে নেই। এরই মধ্যে, মেট্রোর সমস্যা দেখা দেওয়ায় চরম দুর্ভোগের মুখে পড়েছেন গ্রিন লাইনের যাত্রীরা।

বৃহস্পতিবার সকাল থেকে শিয়ালদহ থেকে এসপ্ল্যানেড পর্যন্ত মেট্রো চলছে না। এদিন সফটওয়্যার বিভ্রাটের (Software Disruption) জেরেই এই বিপত্তি হয়েছে বলে জানায় মেট্রো কর্তৃপক্ষ। মেট্রো কর্তৃপক্ষ জানিয়েছে, দ্রুত কাজ করা হচ্ছে। কিন্তু কখন পরিষেবা স্বাভাবিক হবে তা জানা যায়নি। তবে আংশিকভাবে চলছে মেট্রো।

আরও পড়ুন: কুকুর থেকে ছড়াচ্ছে ভয়ঙ্কর রোগ! প্রাণে বাঁচলেন বৃদ্ধা

নিত্যদিনের এই ঘটনায় মেট্রো কর্তৃপক্ষের উপর ক্ষোভ উগরে দিয়েছেন মেট্রো যাত্রীরা। তাঁরা জানাচ্ছেন, পরিষেবা এমন হলে রোজই দুর্ভোগের মুখে পড়তে হবে। অনেকের মুখে আবার শোনা গিয়েছে ঠিকঠাক ব্যবস্থা না করে রুট চালানোর কী প্রয়োজন ছিল?

উল্লেখ্য, গতকালই প্রায় ১৫ মিনিট ধরে বন্ধ ছিল গ্রিন লাইনে মেট্রো। হাওড়া ময়দান থেকে সেক্টর ফাইভ পর্যন্ত মেট্রো বন্ধে চরম সমস্যার মুখোমুখি হন যাত্রীরা। ১১টার কিছু পরে যান্ত্রিক ত্রুটি নজরে আসে। মেট্রো কর্তৃপক্ষ বন্ধ করে দেয় পরিষেবা। বুধের পর আজ ফের একই সমস্যায় জেরবার যাত্রীরা।

দেখুন অন্য খবর